Document ID: 31991R0639

Ir-Regolament tal-Kummissjoni (KEE) Nru 639/91
ta' l-14 ta' Marzu 1991
li jtemm il-piżijiet kontra l-limiti tat-tariffi miftuħa, fil-qafas tal-preferenzi ġeneralizzati tat-tariffi, mir-Regolament tal-Kunsill (KEE) Nru 3897/89 dwar ċerti prodotti tessili li joriġinaw fit-Tajlandja, fil-Pakistan u fiċ-Ċina, u jħassar ir-Regolamenti (KEE) Nru 3891/90 u (KEE) No 3892/90
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 3897/89 tat-18 ta' Diċembru 1989 li japplika preferenzi ġeneralizzati tat-tariffi għall-1990 dwar prodotti tessili li joriġinaw f'pajjiżi li għadhom qed jiżviluppaw [1], kif emendat mir-Regolament (KEE) Nru 3211/90 [2], u b'mod partikolari t-tielet paragrafu ta' l-Artikolu 12 tiegħu,
Billi, skond l-Artikolu 1 u 10 tar-Regolament (KEE) Nru 3897/89 sospensjoni tad-dazji doganali fil-kuntest tal-limiti tat-tariffi preferenzali tingħata fil-limiti tal-massimi individwali stabbiliti fil-kolonna 8 ta' l-Anness I ta' dak ir-Regolament dwar kull waħda mill-kategoriji tal-prodott li qed ikun ikkunsidrat; billi kif ipprovdut fit-tielet paragrafu ta' l-Artikolu 12 ta' l-imsemmi Regolament, il-Kummissjoni tista', wara l-31 ta' Diċembru 1990, tieħu miżuri biex twaqqaf l-kwantitajiet li qed ikunu addebitati kontra kull limitu partikolari tat-tariffi preferenzali jekk dawn il-limiti jinqabżu b'mod partikolari bħala riżultat tar-regolizzazzjonijiet ta' l-importi li attwalment saru matul il-perjodu tat-tariffi preferenzali;
Billi, dwar il-prodotti tal-kategorija 28 (ordni Nru 40.0280) li joriġinaw fit-Tajlandja u fil-Pakistan, u tal-kategorija 97 (ordni Nru 40.0970) li joriġinaw fiċ-Ċina, l-limiti relevanti kienu stabbiliti bħala 104000 biċċa u erba' tunnellati metriċi, rispettivament; billi fl-1 ta' Jannar 1991, it-total tal-kwantitajiet addebitati matul il-perjodu preferenzali ta' l-1990 qabżu l-limiti in-kwistjoni;
Billi tidher ix-xewqa li jittieħdu passi biex il-kwantitajiet ma jibqgħux ikunu addebitati kontra l-imsemmija limiti dwar it-Tajlandja u l-Pakistan għall-kategorija 28, u dwar iċ-Ċina għall-kategorija 97;
Billi r-Regolament tal-Kummissjoni (KEE) Nru 3891/90 tal-21 ta' Diċembru 1990 li jerġa' jdaħħal l-intaxxar tad-dazji doganali applikabbli għall-prodotti tal-kategorija Nru 28 (ordni Nru 40.0280) li joriġinaw fit-Tajlandja u fil-Pakistan, li għalihom japplikaw l-arranġamenti tat-tariffi preferenzali tar-Regolament tal-Kunsill (KEE) Nru 3897/89 [3] u r-Regolament tal-Kummissjoni (KEE) Nru 3892/90 tal-21 ta' Diċembru 1990 li jerġa' jdaħħal l-intaxxar tad-dazji doganali applikabbli għall-prodotti tal-kategorija Nru 97 (ordni Nru 40.0970) li joriġinaw fiċ-Ċina, li għalihom japplikaw l-arranġamenti tat-tariffi preferenzali tar-Regolament tal-Kunsill (KEE) Nru 3897/89 [4] ma jkollhomx skop minħabba dewmien fil-pubblikazzjoni tagħhom; billi għandhom għalhekk jitħassru,
ADOTTAT DAN IR-REGOLAMENT:
Artikolu 1
Il-kwantitajiet addebitati kontra l-limiti tat-tariffi li nfetħu mir-Regolament (KEE) Nru 3897/89 dwar il-prodotti, u l-oriġini indikati fit-tabella hawn taħt, għandhom ma jibqgħux ikunu permessi mill-1 ta' Jannar 1991.
Nru fl-Ordni | Kategorija (unit) | Kodiċi tan-NM | Deskrizzjoni | Oriġini |
40.0280 | 28 (1000 biċċa) | 6103411061034190610342106103429061034310610343906103491061034991 | Qliezet, bavalor u fradal biċ-ċingi, ċingi u xorts (għajr lbies għall-għawm) immaljati jew maħdumin bil-ganċ, tas-suf, tal-qoton jew minn fibri magħmula mill-bniedem | it-Tajlandja il-Pakistan |
6104611061046190610462106104629061046310610463906104691061046991 |
40.0970 | 97 (tunnellati metriċi) | 5608111156081119560811915608119956081911560819195608193156081939560819915608199956089000 | Xbieki u xibkiet ta' l-ispag, kordi jew ħbula, u xbieki tas-sajd magħmula minn ħjut, spag, kordi jew ħbula | iċ-Ċina |
Artikolu 2
Ir-Regolamenti (KEE) Nru 3891/90 u (KEE) Nru 3892/90 huma mħassra.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jgħodd mill-1 ta' Jannar 1991.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Marzu 1991.

Labels: 3
18
1